Πρόβλεψη παροξυσμών κολπικής μαρμαρυγής μετά από κυκλοτερή απομόνωση των πνευμονικών φλεβών με αναίμακτες τεχνικές
Creators: name: Ταχματζίδης, Δημήτριος Κ.
Publisher: name: Aristotle University of Thessaloniki
Year: 2023
Subjects: Κολπική μαρμαρυγή
Ανάλυση του κύματος p
Επεξεργασία βιοσημάτων
Κατάλυση κολπικής μαρμαρυγής
Πρόβλεψη υποτροπών
Δείκτες του κύματος p
Προγνωστικά score
Atrial fibrillation
P-wave analysis
Signal processing
Atrial fibrillation ablation
Recurrence prediction
P-wave indices
Predictive score

description: Η απομόνωση των πνευμονικών φλεβών αποτελεί βασική επιλογή για την αντιμετώπιση της κολπικής μαρμαρυγής (Κ.Μ.). Η ανεύρεση των ασθενών εκείνων που εμφανίζουν αυξημένη πιθανότητα υποτροπής της αρρυθμίας μετά από μια τέτοια επέμβαση είναι θεμελιώδους σημασίας. Η παρούσα προοπτική μελέτη παρατήρησης στοχεύει στην αξιολόγηση ενός νεότερου δείκτη του κύματος P, που σχεδιάστηκε για την εντόπιση ασθενών με χαμηλό φορτίο Κ.Μ. και βασίζεται στην από παλμό σε παλμό (beat-to-beat, B2B) μορφολογική και κυματιδιακή ανάλυση, ως προγνωστικού δείκτη υποτροπής της Κ.Μ. ένα έτος μετά από επιτυχή επέμβαση κατάλυσης. Στη μελέτη συμμετείχαν συνολικά 138 ασθενείς που προγραμματίστηκαν για κατάλυση Κ.Μ. Από τους ασθενείς αυτούς ελήφθησαν ηλεκτροκαρδιογραφήματα 12 απαγωγών καθώς και δεκάλεπτες ανυσματοκαρδιογραφικές καταγραφές για τον υπολογισμό των κλασσικών ηλεκτροκαρδιογραφικών δεικτών καθώς και του B2B δείκτη. Επίσης διερευνήθηκε το ιστορικό των ασθενών και καταγράφηκαν διάφορες κλινικές παράμετροι και score που έχουν αξιολογηθεί στο παρελθόν ως ικανά να προβλέπουν την πιθανότητα υποτροπής της Κ.Μ. Παράλληλα, με τη χρήση διαθωρακικής ηχοκαρδιογραφίας εκτιμήθηκαν κλασικές ηχοκαρδιογραφικές παράμετροι. Η μονοπαραμετρική ανάλυση αποκάλυψε ότι οι ασθενείς με υψηλότερο B2B δείκτη εμφανίζουν διπλάσιο κίνδυνο για υποτροπή της Κ.Μ. (HR: 2.35, 95% CI: 1.24–4.44, p: 0.010). Επιπλέον, η παρατεταμένη διάρκεια του κύματος P, ο διακολπικός αποκλεισμός, η πρώιμη υποτροπή της Κ.Μ, το γυναικείο φύλο, το ιστορικό καρδιακής ανεπάρκειας, το ιστορικό παλαιού αγγειακού εγκεφαλικού επεισοδίου και CHA2DS2-VASc score μεγαλύτερο ή ίσο με 2 επίσης αποτελούν παράγοντες κινδύνου. Από την πολυπαραμετρική ανάλυση των χαρακτηριστικών που μπορούν να είναι διαθέσιμα πριν την επέμβαση κατάλυσης προκύπτει ότι ο B2B δείκτης, μαζί με το ιστορικό καρδιακής ανεπάρκειας και παλαιότερου εγκεφαλικού επεισοδίου αποτελούν ανεξάρτητους προγνωστικούς παράγοντες. Συμπερασματικά, η B2B μορφολογική και κυματιδιακή ανάλυση του κύματος P αποτελεί εν δυνάμει ένα κλινικό εργαλείο ικανό να προβλέπει με επιτυχία την πιθανότητα υποτροπής της Κ.Μ. εντός ενός έτους από την επέμβαση κατάλυσης. Περαιτέρω μελέτες είναι απαραίτητες για την εκτίμηση της προγνωστικής ικανότητας του συγκεκριμένου δείκτη με μεγαλύτερη ακρίβεια καθώς και για τη διερεύνηση μιας πιθανή συσχέτισής του με δείκτες δομικής και λειτουργικής αναδιαμόρφωσης του κολπικού υποστρώματος.
description: Pulmonary vein isolation is an established option for atrial fibrillation (AF) treatment. The identification of patients prone to AF relapse after catheter ablation is essential for better patient selection and risk stratification. The current prospective cohort study aims to validate a novel P-wave index based on beat-to-beat (B2B) P-wave morphological and wavelet analysis designed to detect patients with low burden AF as a predictor of AF recurrence within a year after successful catheter ablation. From a total of 138 consecutive patients scheduled for AF ablation, 12-lead ECG and 10 min vectorcardiogram (VCG) recordings were acquired to calculate B2B index and standard P-wave indices. Patients’ history was accessed to obtain various parameters and several clinical scores validated to predict AF recurrence were calculated. Moreover, standard echocardiographic parameters were also obtained. Univariate analysis revealed that patients with higher B2B P-wave index had a two-fold risk for AF recurrence (HR: 2.35, 95% CI: 1.24–4.44, p: 0.010), along with prolonged P-wave, interatrial block, early AF recurrence, female gender, heart failure history, previous stroke, and CHA2DS2-VASc score ≥ 2. Multivariate analysis of assessable predictors before ablation revealed that B2B P-wave index, along with heart failure history and a history of previous stroke or transient ischemic attack, are independent predicting factors of atrial fibrillation recurrence. B2B P-wave morphological and wavelet analysis is a potential clinical tool to successfully predict AF recurrence within one year after pulmonary vein isolation. Further studies are needed to assess the predictive value of the B2B index with greater accuracy and evaluate a possible relationship with atrial substrate analysis.